Her får du det store overblik over håndværkerfradraget og reglerne for hvordan og hvornår private boligejere og lejere kan få fradrag for lønudgifter til håndværkere og anden hushjælp gennem håndværkerfradraget. Denne side beskriver reglerne der er gældende for 2018 og frem. Se mere om ændringerne der blev indført i 2018 her.

Du får et fradrag på op til 18.700 kr.

Håndværkerfradraget er indført som en todelt ordning, der giver mulighed for et fradrag på 6.200 kr. pr. person for serviceydelser og fradrag for håndværksydelser på 12.500 kr. pr. person over 18 år i husstanden (2020 satser).

Omregnet til besparelse for en husstand med 2 voksne og 2 børn over 18 år i husstanden, vil en fuld udnyttelse af håndværkerfradraget give en merbesparelse på ca. 5.000 kr. om året pr. person. For at udnytte håndværkerfradraget optimalt skal du både benytte dig af serviceydelser og håndværkerydelser for at nå op på de 18.700 kr. i fradrag.

Start her med at læse de 6 trin, du skal have styr på når du skal udnytte fradraget.